Ombygning fra erhverv til boliger, Ny Munkegade 74 
BESLUTNING 
Elin Winther, Signe Østergaard, Thomas Thomsen, Kenneth Pedersen og Peder Bertelsen kunne tiltræde 
indstillingen i overensstemmelse med Magistratens anbefaling.  
Elin Winther, Signe Østergaard, Thomas Thomsen, Kenneth Pedersen og Peder Bertelsen anmoder 
forvaltningen om at komme med et oplæg til, hvordan parkeringen i området kan håndteres – både i forhold til 
det konkrete projekt og kommende projekter.  
Thomas Thomsen og Kenneth Pedersen ønsker desuden at få kigget specifikt på parkeringsforholdene i 
[adresse] og de omkringliggende gader.  
Frederik Holst tog forbehold med henblik på en nærmere drøftelse i byrådsgruppen.  
Stephan Kristoffersen var forhindret i at deltage i udvalgets behandling af sagen.  
Tilladelse til at indrette 10 boliger i eksisterende erhvervsbygninger i baggården på ejendommen Ny Munkegade 74 
 
RESUMÉ 
Der er søgt om tilladelse til at indrette 10 boliger i eksisterende erhvervsbygninger i gården på ejendommen, 
Ny Munkegade 74.    
 
 
Ejendommen ligger i kommuneplanens rammeområde 030102BO, der fastlægger områdets anvendelse til 
boligformål i form af etagebebyggelse. Ny bebyggelse i gårdrum kan kun finde sted efter en samlet plan for 
gårdarealet.    
 
 
Med projektet omdannes erhverv til boliger inden for baggårdens eksisterende bygninger. Der ændres ikke på 
eksisterende bygningers omfang, udover taget på én bygning forhøjes med 1 meter.    
 
 
En partshøring har medført indsigelser, hvor der bl.a. peges på tegningsmaterialet, kommuneplanen, 
boligernes placering i skel og tagkonstruktion, indblik, lysforhold, støj, udsigt, skelvæg, parkering og 
erhvervsleje.    
 
 
Det indstilles, at projektet godkendes, da det er i overensstemmelse med kommuneplanen, og da projektets 
samlede omfang og indvirkning på omgivelserne vurderes at være begrænset og ikke vil gå ud over, hvad der 
må forventes i midtbyområdet. 
INDSTILLING 
At byrådet godkender det ansøgte projekt og bemyndiger Teknik og Miljø til at meddele de fornødne 
tilladelser. 
Sagens forløb 
12-06-2014 Borgmesterens Afdelings påtegning 
 
Fremsendes til Magistraten. Borgmesterens Afdeling har ingen bemærkninger til indstillingen. 
 
16-06-2014 Magistraten 
 
Fremsendes til [adresse] med bemærkning, at Magistraten i mødet den 16. juni 2014 anbefaler, at byrådet 
tiltræder Magistratsafdelingen for Teknik og Miljøs indstilling af 6. juni 2014. 
 
 
Signe Dahl tog forbehold. 
 
 
Rådmand Kent Bruun var forhindret i at deltage i sagens behandling. 
 
25-06-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 25. juni 2014 
 
18-08-2014 Teknisk Udvalg 
 
Elin Winther, Signe Østergaard, Thomas Thomsen, Kenneth Pedersen og Peder Bertelsen kunne tiltræde 
indstillingen i overensstemmelse med Magistratens anbefaling.  
 
Elin Winther, Signe Østergaard, Thomas Thomsen, Kenneth Pedersen og Peder Bertelsen anmoder forvaltningen 
om at komme med et oplæg til, hvordan parkeringen i området kan håndteres – både i forhold til det konkrete projekt
og kommende projekter.  
 
Thomas Thomsen og Kenneth Pedersen ønsker desuden at få kigget specifikt på parkeringsforholdene i 
[adresse] og de omkringliggende gader.  
 
Frederik Holst tog forbehold med henblik på en nærmere drøftelse i byrådsgruppen.  
 
Stephan Kristoffersen var forhindret i at deltage i udvalgets behandling af sagen. 
 
27-08-2014 Aarhus Byråd 
 
Beslutning ikke frigivet 
 
